**Dôvodová správa**

**Všeobecná časť**

Navrhovaná novela zákona č. 326/2005 Z. z. o lesoch v znení neskorších predpisovreaguje na časté nezohľadňovanie verejného záujmu pri zámenách lesných pozemkov a lesných porastov na nich vo vlastníctve štátu, pričom mení právnu úpravu sprísnením v tom zmysle, že na zámenu lesných pozemkov a lesných porastov na nich vo vlastníctve štátu, ktorých výmera je väčšia ako 20 ha,bude vždy potrebný okrem predchádzajúceho súhlasu Ministerstva pôdohospodárstva a rozvoja vidieka Slovenskej republiky aj predchádzajúci súhlas vlády Slovenskej republiky.

Takáto práva úprava zvyšuje verejnú kontrolu nakladania s lesným majetkom vo vlastníctve štátu a znižuje riziko, že dôjde k pre štát nevýhodnej zámene lesných pozemkov a lesných porastov na nich vo vlastníctve štátu.

Predkladaný návrh zákona nebude mať nepriaznivé sociálne vplyvy, nebude mať nepriaznivý dopad na verejné rozpočty a na životné prostredie bude mať pozitívny vplyv. Neprináša nárok na pracovné sily a nemá vplyv na zamestnanosť a tvorbu pracovných miest, ani na podnikateľské prostredie.

Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná a zákonmi a súčasne je v súlade s právom Európskej únie.

**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona:** poslanec Národnej rady Slovenskej republiky Alojz Hlina

2. **Názov návrhu zákona:** Návrh zákona, ktorým sa mení zákon č.326/2005 Z. z. o lesoch v znení neskorších predpisov.

3. **Problematika návrhu zákona:**

**a) je upravená v práve Európskych spoločenstiev:**

**v primárnom**:

Čl. 174 – 176 Zmluvy o založení Európskeho spoločenstva.

**v sekundárnom:**

smernica Rady 1999/105/ES z 22. decembra 1999 o uvádzaní množiteľského materiálu lesných kultúr na trh (Mimoriadne vydanie Ú. v. EÚ, kap. 03/zv. 28).

**b) nie je upravená v práve Európskej únie**

**c) nie je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.**

**4.               Záväzky Slovenskej republiky vo vzťahu k Európskym spoločenstvám a Európskej únii:**

a)   Z Aktu o pristúpení Slovenskej republiky k Európskej únii nevyplývajú žiadne záväzky.

b) Z Aktu o pristúpení Slovenskej republiky k Európskej únii nevyplývajú v predmetnej oblasti žiadne prechodné obdobia.

c)    Bezpredmetné.

d)    V danej oblasti nebolo začaté konanie proti Slovenskej republike o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení.

e)    Bezpredmetné.

**5.               Stupeň zlučiteľnosti návrhu právneho predpisu s právom Európskych spoločenstiev a právom Európskej únie:**  úplný

**6.               Gestor a spolupracujúce rezorty:**

**DOLOŽKA VYBRANÝCH VPLYVOV**

**A.1. Názov materiálu:**

Návrh zákona, ktorým sa mení zákon č.326/2005 Z. z. o lesoch v znení neskorších predpisov.

**A.2. Vplyvy:**

|  |  |  |  |
| --- | --- | --- | --- |
|  | Pozitívne\* | Žiadne\* | Negatívne\* |
| 1. Vplyvy na rozpočet verejnej správy |  | X |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | X |  |
| 3, Sociálne vplyvy  – vplyvy  na hospodárenie obyvateľstva,  -sociálnu exklúziu,  - rovnosť príležitostí a rodovú rovnosť a vplyvy na zamestnanosť |  | X |  |
| 4. Vplyvy na životné prostredie | X |  |  |
| 5. Vplyvy na informatizáciu spoločnosti |  | X |  |

**\*** Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

1. **Vplyvy na rozpočet verejnej správy**

Návrh zákona nemá žiadne vplyvy na rozpočet verejnej správy.

1. **Vplyvy na podnikateľské prostredie**

Návrh zákona nemá žiadne vplyvy na podnikateľské prostredie.

1. **Sociálne vplyvy**

Návrh zákona nemá žiadne sociálne vplyvy.

1. **Vplyvy na životné prostredie**

Návrh zákona má pozitívne vplyvy na životné prostredie.

1. **Vplyvy na informatizáciu spoločnosti**

Návrh zákona nemá vplyvy na informatizáciu spoločnosti.

**Osobitná časť**

**K Čl. I**

K bodu 1 (§ 50 ods. 7)

V tomto ustanovení novely sa jednak v prvej vete spresňuje a sprísňuje z časového hľadiska doterajšie ustanovenie zákona v tom zmysle, že sa na zámenu, nájom, výpožičku a prevod správy lesného majetku vo vlastníctve štátu bude vyžadovať predchádzajúci súhlas Ministerstva pôdohospodárstva a rozvoja vidieka Slovenskej republiky. Zostáva naďalej právna úprava, podľa ktorej nie je potrebný tento súhlas pri prevode správy lesného majetku vo vlastníctve štátu v správe právnickej osoby založenej alebo zriadenej Ministerstvom obrany Slovenskej republiky alebo zriadenej Ministerstvom životného prostredia Slovenskej republiky. Novelou sa predovšetkým ustanovuje po novom, že na zámenu lesných pozemkov a lesných porastov na nich vo vlastníctve štátu, ktorých výmera je väčšia ako 20 ha, sa okrem predchádzajúceho súhlasu Ministerstva pôdohospodárstva a rozvoja vidieka Slovenskej republiky vyžaduje aj súhlas vlády Slovenskej republiky. Súčasne sa s ohľadom na verejný záujem spresňuje ustanovenie v tom zmysle, že sa jedná vždy z hľadiska plynutia času o predchádzajúci súhlas, nakoľko v doterajšom ustanovení zákona nebol tento súhlas špecifikovaný jednoznačne z časového hľadiska.

**K Čl. II**

S ohľadom na predpokladanú dĺžku legislatívneho procesu sa navrhuje účinnosť zákona na 1. december 2013.